Lanartea

Pantxoa Karrere
2022-06-03 23:30 - 2022-06-04 00:30 (Europe/Madrid) | Espaloia (Elgeta)
Kontzertua
Musikariak bere bakarkako bigarren diskoa aurkeztuko du: Esperantzan.

Esne Beltza & Amak
2022-06-04 00:00 - 01:30 | Bilboko Kafe Antzokia
Kontzertua

Esne Beltzak eta Amak laukoteak ikuskizuna aurkezten dute, Esne Beltzaren abestiei beste kutsu bat emanda eta Amak taldearen ahotsekin kolore berria erantsita. Reggae estilora gerturatuta, moldaketa berriekin baina betiko indarra eta mezua mantenduz.

Dupla + Nikotina
2022-06-04 00:00 - 01:30 | Otxarkoagako txosna gunea (Bilbo)
Kontzertua
Otxarkoaga auzoko jaien egitarau barruan arituko dira Dupla bikotea eta Nikotina hirukotea. Nahieran diskoa eman zuten iaz Agurangoek; Nirbana lana Tolosakoek.

'Zirriborroka'
2022-06-04 13:30 - 14:30 | Ziburuko Pilota Plaza
Bertsoa eta komikia bat eginda
Euskal Liburu eta Diskoen Ziburuko Azokaren barruan, Zirriborroka emanaldia egingo dute Miren Artetxe eta Igor Elortza bertsolariek eta Ainara Azpiazu Axpi eta Zaldi Eroa irudigileek, bertsoa eta komikia uztartuz.

Bertsoak Bilbon
2022-06-04 14:00 - 15:30 | San Pedro Plaza (Deustu, Bilbo)
Bertso saioa
Udabarriko Bertso Saioa. :Bertsolariak: Saioa Alkaiza, Sustrai Colina, Onintza Enbeita eta Arkaitz Estiballe.

II. Señora Sariketaren Finala
2022-06-04 18:00 - 20:30 | Leitzako Herri Aretoa
Bertso saioa
II. Señora Sariketaren finala kokatuko dute Aner Euzkitze, Uxue Fernandez, Amaia Iturriotz Etxaniz, Ane Labaka Mayoz, Erika Lagoma eta Sarai Robles bertsolariek. Gai-emaileak: Maria Oses eta Olatz Zuazubiskar.
Saioaren bueltan beste ekintza batzuk ere antolatu dituzte. 12.30ean kantu poteoa egingo dute eta 14:30ean paella jateko aukera izango da, txartelik eskuratu beharrik gabe. Finalaren ostean, berriz, gurdi-poteoa egingo dute, eta gauean, 23:30etik aurrera, DJ Txillardegi eta Lilith Selektah izango dira Atekabeltz gaztetxean.

Bonbereneak 20 urte
2022-06-04 19:00 - 2022-06-05 02:00
Jaialdia
Bonberenea Ekintzak-ek 20 urte betetzen dituela ospatzeko jaialdia. Rodeo, Sofa, Lepora, Humus, Occhi di Farfalla, Arima, Tooth, Abereh, Dena, Adi!, Giante, Han… 14 talde arituko dira guztira (30 minutu bakoitzak), 2 oholtzatan, eta dj-ak, bokatak eta festa egongo dira.

Aiaraldea bertsotan
2022-06-04 19:15 - 21:00 | Luiaondoko kantxa estaliik abiatuta
Bertso poteoa
Aiaraldeko Euskararen Eguna. Bertsolariak: Sustrai Colina, Izar Mendiguren eta Julen Zelaieta.

Nikotina + Mugan + XSakara + Izatefaltsua
2022-06-04 19:15 - 2022-06-05 00:30 | Luiaondo
Kontzertua
Euskaraktibatu Aiaraldea! leloarekin, Aiaraldeko euskalgintzak, Aiarako udalak eta Aiarako Kuadrillak indarrak batu dituzte euskara ardatz izango duen jaia Luiaondon antolatzeko.
Berez, egitaraua 11:00etan abiatuko da, baina giroa berotzeko oinez joatea proposatu dute Aretako Kultur Etxetik 9:00etan, Laudioko tren geltokitik 9:15ean, Faktoriatik 9:25ean eta Amurrioko Iparraldeko geltokitik 9:30ean. Bizikleta erabiltzea nahiago dutenek bi aukera izango dituzte joateko: 9:00etan Urduñako Foru plazatik abiatzea menditik joateko eta 10:00etan errepidetik egitea nahiago badute. Trenez garraiatzeko parada ere egongo da.
15:00etan kontzertuak hasiko dira. Lehenik eta behin, Ilargi folk-rock taldearen txanda helduko da. Gero Saltokan dantza taldeak hartuko du oholtza 16:00etan, eta 18:15ean Muganek pop-folk doinuak jarriko ditu. 19:30ean Xsakara artistak trap musika eramango du Luiaondora eta 20:45ean Izatefaltsuak talde aiaraldearrak metal kontzertua eskainiko du. Jaialdia borobiltzeko, Nikotinak rapa, reggaea eta dance-halla nahastuko ditu 22:00etan.

Ibil Bedi + Burutik + Kasi Bandidos
2022-06-04 19:30 - 22:30
Kontzertua
Arrosadia auzoko festetan arituko dira hiru taldeak kontzertua ematen. Burutik-ek disko berri dakar besapean, gainera: Hamabost segundu.

Bertsoak Altzan
2022-06-04 20:00 - 21:30 | Altzako Plaza Gorria (Donostia)
Bertso saioa
Bertsolariak: Haira Aizpurua Ibargarai, Maialen Akizu, Igor Elortza eta Jexux Mari Irazu Muñoa. Gai-jartzailea: Haritz Mujika. Antolatzaileak: Altzako Bertsozaleak, Altzania Kultur Elkartea eta Bizarrain Euskara Elkartea. Euriarekin, Larratxo aretoan egingo dute.

'Legea gu gara'
2022-06-04 21:00 - 22:00 | San Nikolas plaza (Getxo)
Antzerkia
Sergio eta Erramun istiluen kontrako brigadako bi kide dira, eta oso desberdinak dira elkarren artean. Sergio jantzia da, gorputz atletikoa du, literatura eta arkitektura maite ditu, kirolaria da, hizlari aparta da eta bikain mintzatzen da euskaraz.
Erramunek norbere defentsako aldizkari asko baina oso liburu gutxi irakurri ditu. Atzerritarrek Sanferminetan bezain trakets egiten du euskaraz, baina euskaldun sentimendu mugagabea du. Arkauten inoiz lizentziatu den oldartze brigadarik beldurgarrieneko kide dira. Sergio eta Erramun plaza husteko gogoz iritsi dira, legez kanpoko botiloi bat izan daitekeela-eta, baina, horren ordez, abentura mugarik gabeko baten hasiera aurkituko dute.
Aritza Rodriguez eta Juango Otero dira protagonistak Pako Revueltak zuzendutako eta Barsanti Antzerkiak ekoitzitako obra honetan.

Gozategi
2022-06-04 21:00 - 22:30 | Aretxabaletako plaza
Kontzertua

Gozategi musika taldeak bere 30. urteurrena ospatuko du aurten. Taldeak 1992an eman zituen lehen kontzertuak, hirukote modura. Soinua eta panderoa jo eta abestu ere egiten zuten Ainhoa eta Asier Gozategi anai-arrebek, eta haiekin batera izaten zen emanaldietan Iñigo Goikoetxea baxu eta txarango jolea. Hiru urte geroago, 1995ean, estudioko lehen lana plazaratu zuten Gozategi izenburupean. Berritzaileak izan ziren trikiti munduan.
Gerora ibilbide oparoa egin du taldeak, eta, urte luzez, Euskal Herriko plazak betetzen jarraitu dute. 2018an plazaratu zuten orain arte egindako azken diskoa: G puntua.

Ibil Bedi
2022-06-04 21:00 - 23:30 | BBK Aretoa (Bilbo)
Kontzertua
Ibil Bedi taldeak iaz argitaratu zuen Beltxarga Beltza, eta Atera singela eman du berriki (Bost Teilatu filmaren soinu-bandako partea da) . Airu taldearekin partekatuko du oholtza .

Niña Coyote eta Chico Tornado + Aterkings
2022-06-04 21:00 - 23:30 | Hika Ateneoa (Bilbo)
Kontzertua
Disko berria aurkeztuko du rock bikoteak: Niña Coyote eta Chico Tornado Vs. Don Cóndor eta Ñora Alacrán. Aterkings punk-rock taldea ere arituko da kontzertuan.

Urtz
2022-06-04 21:30 - 23:00 | Doka Kafe Antzokia (Donostia)
Urtz taldea 1988an sortu zen. Heavy, rock eta pop doinuak eta hitz poetikoak jorratu zituen, irrati formuletan arrakasta handia lortuz. Bost disko grabatu ostean, zuzeneko emanaldi batekin agur esan zuen 2003. urtean. 2013an, berriz elkartu zen eta Astiro diskoa argitaratu zuen taldeak. Bizitzarekin dantzan diskoa argitaratu zuen 2020an, orain arteko bere azkena.

'Sexberdinak'
2022-06-04 23:00 - 2022-06-05 00:00 | Arrantzaingo eskoletako patioa (Villabona)
Antzerkia
Anaren bihotza logela huts bat omen da. Nicok berea tatuatu egin nahi du. Igogailu batean daude harrapatuta eta ezezagun izatetik lagun izatera pasako dira. Beno, duela hiru urte gertatu zen hau, baina iraganera bidaiatuz, orainaldian biziko dugu kontatzera datozena; maitasuna, sexua, bakardadea eta jendearen aurreiritziak aztergai. Garun-paralisia duen kazetariak eta kontraesanetan erdi itota dabilen goxoki saltzaileak, beren bizipen afektibo sexualak azalduko dituzte inolako konplexurik gabe, gutako bakoitzak, norbere paralisiarekin, beldur, amets eta ilusio ezberdinak ditugula erakusteko. Bi lagunen istorioa, umorez eta minez tindatuta.

Asgarth
2022-06-04 23:00 - 2022-06-05 00:30 | Bilborock (Bilbo)
Kontzertua
Euskarazko heavy metalaren bigarren loraldian, Asgarth taldeak lortu zuen arrakasta handiena. Gaztea irratiko maketa lehiaketako entzuleen saria irabazi eta metalzale askoren erreferente bihurtu zen. 2007an taldea banandu egin zen, baina bueltan dira.

McOnak
2022-06-04 23:00 - 2022-06-05 01:30 | Sanuandegiko txosta gunea (Azpeitia)
Kontzertua
Lekeitioko folk-rock taldeak iaz argitaratu zuen Bitakora diskoa. Gaurkoan, In Your Face taldearekin partekatuko du oholtza.

Zeker + Wood Strings
2022-06-04 23:00 - 2022-06-05 01:30 | Arrasateko Gaztetxea
Kontzertua
Iaz disko bana argitaratu zuten Zeker eta Wood Strings taldeek: Zeker eta Isladak, hurrenez hurren.

Kerobia
2022-06-05 00:00 - 01:30 | San Martin plaza (Bergara)
Kontzertua
Disko berriarekin dator bueltan Kerobia taldea: Hilak. Zortzi abestiren bidez, etorkizun bila Lurretik irten ziren misioetako tripulatzaileen istorioa kontatzen du taldeak.

'Ez da kasualitatea'
2022-06-05 13:00 - 14:30 | Bastidako plaza
Bertso saio musikatua
Irati Anda gai-jartzaile eta Aintzira Gorosabel eta Mikel Goikuri musikari lanetan dituztela, bertsotan arituko dia Oihane Pere, Izar Mendiguren eta Iratxe Ibarra.

Xiberotarrak + Kuartz + Broken Brothers Brass Band + Willis Drummond + Bulego + Dj Üzlülüz
2022-06-05 17:00 - 23:30 | Pagolako Plaza
Kontzertua
Broken Brothers Brass Band Katebegia disko berriarekin; eta Bulego Suzko erroberak singelarekin datoz jaialdira.

Korrontzi
2022-06-05 19:00 - 20:30 | Bastidako plaza
Kontzertua
Euskal Eskola Publikoaren jaian arituko da Agus Barandiaran buru duen folk talde hau. Aita Mari: Bidaia musikala urrutiko uretara diskoa aurkezten ari dira iaztik.

Guda Dantza
2022-06-05 19:00 - 20:30 | Santa Eugenia plaza (Erromo, Getxo)
Kontzertua
Guda Dantza taldeak 10 urte betetzen ditu aurten. Duela lau urte eman zuen Argibideak diskoa, baina hainbat kanta ere argitaratu ditu ordutik.

'Zeozertan dabil baina ez dakit zertan'
2022-06-05 20:00 - 21:00 | : Lekuona Fabrika (Errenteria)
Antzerkia
Metrokoadroka sormen laborategiaren lan hau familia ereduari buruzko sit-com poetikoa izateko sortua da. Marina Suarez eta Oier Guillan dira zuzendari artistikoak, eta Edurne Azkarate, Maite Aizpurua eta Javier Barandiaran aktoreak. Eztena jaialdiaren barruan taularatuko dute, garatze prozesuan dagoen lan gisa. Azaroan dira estreinatzekoak obra, Azpeitian.

Pasadena
2022-06-05 20:00 - 21:30 | Bergarako txosnagunea
Kontzertua

Libe Garcia de Kortazar eta Jon Basaguren musikarien taldeak lehen diskoa kaleratu zuten iaz: Pasadena. Urteak dira elkarren proiektuetan lankidetzan ari direla, dela Liberen bakarkako diskoetan, dela Izaki Gardenak taldearen lanetan. Danilo Foronda izan dute lagun baxuan eta gitarra elektrikoan eta Dani Arrizabalaga baterian.

'Ivanka'
2022-06-05 20:30 - 21:30 | Rezola Museoa (Añorga, Donostia)
Antzerkia
Ivanka gurera heldu den ekialdeko immigrante txiro bat da. Bere kontakizunari esker jakingo dugu zergatik alde egin behar izan zuen bere herrialdetik eta zer aurkitu zuen hemen. Gure gizartearen hainbat alderdi ilunen erradiografia deseroso bat egingo digu: krisi ekonomikoa, gentrifikazioa, matxismoa…
Mikel Ayllonek idatzi eta zuzendutako lan honek Poltsiko Sorkuntza Saria irabazi du eta 2022an estreinatu da Donostiako Poltsiko Antzerki Jaialdian. Irati Agirreazkuenagak jokatzen du Ivankaren rola.

'Martutene: literatura, bizitza eta sorkuntza bidegurutzean, 10 urte eta gero'
2022-06-06 20:00 - 21:30 | Euskaltzaindia (Bilbo)
Solasaldia
Bilbo Zarra egitasmoaren barruan, Joseba Sarrionandia, Pilar Kaltzada eta Aingeru Epaltza Ramon Saizarbitoriaren Martutene nobelaren inguruan arituko dira.

Lukiek + Ezpalak
2022-06-07 00:00 - 02:30 | Bergarako txosnagunea
Kontzertua
Lukiek taldea Mungiatik dator eta 90eko hamarkadako rockean eta esperimentazioan jarduten du eroso: indarra, melodia barra-barra eta soinu bereizgarria dauka. Taldekideak gazteak badira ere, dagoeneko eskarmentua daukate Sara Zozaya, Belako eta beste talde batzuetan aritzen direlako. Iaz argitaratu zuten orain arteko azken diskoa: Lukiek #2
Zestoako Ezpalak taldeak ere iaz argitaratu zuen orain arteko azken lana: Kolpatu Topatu.
